CELEX: 31981R1492
Language: hr
Date: 1981-05-19 00:00:00
Title: Uredba Vijeća (EEZ) br. 1492/81 od 19. svibnja 1981. o sklapanju Sporazuma o tekstu na grčkom jeziku Sporazuma između Europske ekonomske zajednice, Švicarske Konfederacije i Republike Austrije o proširenju primjene pravila o provozu Zajednicom

02/Sv. 005
            
            
               HR
            
            
               Službeni list Europske unije
            
            
               95
            
         31981R1492
   
               L 147/1
            
            
               SLUŽBENI LIST EUROPSKE UNIJE
            
            
               19.05.1981.
            
         
      UREDBA VIJEĆA (EEZ) br. 1492/81
   od 19. svibnja 1981.
   o sklapanju Sporazuma o tekstu na grčkom jeziku Sporazuma između Europske ekonomske zajednice, Švicarske Konfederacije i Republike Austrije o proširenju primjene pravila o provozu Zajednicom
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da je, kao rezultat njezinog pristupanja Zajednici, Helenska Republika vezana Sporazumom između Europske ekonomske zajednice, Švicarske Konfederacije i Republike Austrije o proširenju primjene pravila u provozu Zajednicom (1), potpisanim 12. srpnja 1977.;
   budući da je navedeni Sporazum sastavljen na danskom, nizozemskom, engleskom, francuskom, njemačkom i talijanskom jeziku i da je svih šest tekstova jednako vjerodostojno;
   budući da je sada potrebno da tekst na grčkom jeziku dobije jednako značenje kao ostali naprijed navedeni tekstovi;
   budući da treba odobriti Sporazum o tekstu Sporazuma od 12. srpnja 1997. na grčkom jeziku,
   DONIJELO JE OVU UREDBU:
   Članak 1.
   Ovim se u ime Zajednice odobrava Sporazum o tekstu na grčkom jeziku Sporazuma između Europske ekonomske zajednice, Švicarske Konfederacije i Republike Austrije o proširenju primjene pravila o provozu Zajednicom.
   Tekst Sporazuma priložen je ovoj Uredbi.
   Članak 2.
   Predsjednik Vijeća daje obavijest predviđenu u članku 2. Sporazuma (2).
   Članak 3.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. svibnja 1981.
      
         
            Za Vijeće
         
         
            Predsjednik
         
         D.F. van der MEI
         
      
   
   
      (1)  SL L 142, 9.6.1977., str. 1.
   
      (2)  Datum stupanja na snagu Sporazuma objavljuje Glavno tajništvo Vijeća u Službenom listu Europskih zajednica.